《紫骅骝》
明代·胡应麟

蹀躞天闲骑，曾从大宛来。悬金当骏市，喷玉过龙堆。

伏枥心元壮，鸣鞭气不回。何辞万里道，逐北向轮台。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。